Raimond Bérenger IV. (Provensalsko)

Raimond Bérenger IV. (; * 1198, Aix-en-Provence – † 19. august 1245, Aix-en-Provence) bol provensalský gróf (1209 – 1245) a gróf z Forcalquier (1222 – 1245).

Životopis 
Narodil sa ako syn grófa Alfonza II. a Garsindy zo Sabranu. Alfonz II. zomrel už v roku 1209 a poručníkom budúceho, zatiaľ päťročného grófa, bol príbuznými stanovený Sancho z Roussilllonu, mladší brat jeho starého otca. Svojho grófstva sa ujal v roku 1219. 

5. júna 1219 sa oženil s vraj krásnou  a veľmi dôvtipnou Beatrix, dcérou savojského grófa Tomáša I. Z manželstva sa narodilo šesť detí. Dospelosti sa dožili štyri dcéry, ktoré sa stali manželkami kráľov.

Dedičkou grófstva sa stala najmladšia dcéra Beatrix. Vážne chorý Ramon Berenguer chcel odkázaním majetku do rúk Beatrix predísť tomu, aby grófstvo získala francúzska koruna a rozšírila tak svoje územné dŕžavy. 

 

Správou grófstva bola poverená po Ramonovej smrti grófka Beatrix a dlhoročný správca Romeo de Villeneuve. Beatrix bola vydatá za mladšieho brata francúzskeho kráľa Karola z Anjou. Gróf bol pochovaný v kostole v  Aix-en-Provence. Jeho hrobka bola zničená v roku 1793.

Manželstvo a deti 
Z manželstva s Beatrix Savojskou sa narodili štyri dcéry, ktoré sa vydali za kráľov okolitých krajín:
 Margaréta Provensalská (* 1221 – † 21. december 1295) ∞ 1234 francúzsky kráľ Ľudovít IX. (* 1214 – † 1270) 
 Eleonóra Provensalská (* 1223 – † 26. jún 1291) ∞ 1236 anglický kráľ Henrich III. (* 1207 – † 1272)
 Sancha Provensalská (* 1225 – † 9. november 1261) ∞ 1243 rímsky kráľ gróf Richard z Cornwallu (* 1209 – † 1272)
 Beatrix Provensalská (* 1231 – † 23. september 1267) ∞ 1246 sicílsky a neapolský kráľ Karol I. z Anjou (* asi 1226 – † 1285)

Poznámky

Referencie

Iné projekty

Externé odkazy 
 Zobrazenie marseillského groša Raimonda Bérengera IV.

Narodenia v 1198
Úmrtia 19. augusta
Úmrtia v 1245
Francúzski šľachtici
Križiacka výprava proti albigéncom
Osobnosti križiackych výprav
Katolícki panovníci
Osobnosti z Aix-en-Provence